Carl Wilhelm Scheele
Carl Wilhelm Scheele (9. decembar 1742. – 21. maj 1786.) bio je švedsko-pomeranski farmaceut i hemičar. Isaac Asimov ga je nazvao nesretni Scheele, jer je načinio veliki broj hemijskih otkrića prije drugih, ali, u najvećem broju slučajeva, zasluge za ta otkrića dobili su drugi naučnici. Naprimjer, Scheele je otkrio kisik (mada je Joseph Priestley svoja otkriće prvi objavio), te je identificirao molibden, volfram, barij, vodik i hlor prije Davyja, između ostalih. Scheele je također otkrio i organske kiseline: oksalnu, vinsku, limunsku, mokraćnu, mliječnu, kao i fluorovodičnu, cijanovodičnu i arsensku kiselinu. Više se služio njemačkim u odnosu na švedski jezik tokom cijelog života, a i njemački se uobičajeno pričao među švedskim farmaceutima.